
«Адам құқықтары жөніндегі
ұлттық орталықтың регламентін бекіту туралы» Адам құқықтары жөніндегі орталық басшысының 2025 жылғы 30 қазандағы № 66  бұйрығына өзгерістер енгізу туралы

 «Адам құқықтары жөніндегі ұлттық орталықты құру туралы» Қазақстан Республикасы Президентінің 2002 жылғы 10 желтоқсандағы                                               № 992 Жарлығымен бекітілген Адам құқықтары жөніндегі ұлттық орталық туралы ереженің 19-тармағының 3-1) тармақшасына сәйкес БҰЙЫРАМЫН:
1. «Адам құқықтары жөніндегі ұлттық орталықтың регламентін бекіту туралы» Адам құқықтары жөніндегі орталық басшысының 2025 жылғы 30 қазандағы № 66  бұйрығында мынадай өзгерістер енгізілсін:
көрсетілген бұйрығымен бекітілген Адам құқықтары жөніндегі ұлттық орталықтың регламентінде:
35-тармақ мынадай редакцияда жазылсын:
«35. АҚҰО-да және оның өкілдіктерінде іс жүргізу адамның және азаматтың құқықтары мен бостандықтарының бұзылуы туралы шағымдарды (бұдан әрі – шағым) қарау тәртібін қоспағанда, Қазақстан Республикасының Әкімшілік рәсімдік-процестік кодексімен (бұдан әрі – ӘРПК) реттеледі және мемлекеттік тілде электрондық нысанда жүзеге асырылады, қазақ тілімен қатар орыс тілі ресми түрде қолданылады. 
АҚҰО және оның өкілдіктері қызметкерлерінің, өкілдердің әрекеттеріне (әрекетсіздігіне) шағымдар, хабарламалар, ұсыныстар, үн қатулар, сұрау салулар және басқа да өтініштер Конституциялық заңмен, Адам құқықтары жөніндегі уәкілдің 2023 жылғы 20 қаңтардағы № 3 бұйрығымен бекітілген Шағымдарды қарау қағидаларымен (бұдан әрі – Шағымдарды қарау қағидалары) реттелмеген ӘРПК сәйкес тіркеледі және қаралады.»;
46-тармақ мынадай редакцияда жазылсын:
«46. Халықаралық ұйымдарға, шет мемлекеттердің өкілдіктеріне және құқық қорғау мекемелеріне, орталық мемлекеттік органдарға, квазимемлекеттік, үкіметтік емес ұйымдарға жолданған адам құқықтары мен бостандықтарын қорғау мәселелері жөніндегі құжаттарға Уәкіл немесе оның тапсырмасы бойынша АҚҰО басшысы немесе оның орынбасары қол қояды. 
Конституциялық заңда, Шағымдарды қарау қағидаларында реттелмеген хабарламаларға, ұсыныстарға, үн қосуларға, сұрау салуларға және басқа да өтініштерге жауаптарға, сондай-ақ АҚҰО және оның өкілдіктері қызметкерлерінің әрекеттеріне (әрекетсіздігіне) шағымдарға АҚҰО басшысы, ал Уәкіл өкілдердің, АҚҰО басшысы орынбасарларының және басшының, әрекеттеріне (әрекетсіздігіне) Уәкіл қол қояды.»;
49-тармақ мынадай редакцияда жазылсын:
«49. Шағымдарды қарау Конституциялық заңмен және Уәкілмен              бекітілетін Шағымдарды қарау қағидаларымен реттеледі.».
2. Хатшылық осы бұйрықты Адам құқықтары жөніндегі ұлттық орталықтың барлық қызметкерлеріне және Қазақстан Республикасындағы Адам құқықтары жөніндегі уәкіл өкілдерінің назарына жеткізсін.
3. Осы бұйрықтың орындалуын бақылауды өзіме қалдырамын.
4. Осы бұйрық оған қол койылған күнінен бастап күшіне енеді.
 

Адам құқықтары жөніндегі
ұлттық орталықтың басшысының м.а.         	    	               Ә. Сабыров

